armvectores/hy_wikipedia_2023 huggingface dataset:
Պրիշտինայի միջազգային օդանավակայան

Ադեմ Յաշերիի անվան Պրիշտինայի միջազգային օդանավակայան (ալբ․՝ Aeroporti Ndërkombëtar i Prishtinës "Adem Jashari"; (IATA: PRN, ICAO: BKPR), Պրիշտինայից (Կոսովո) 15 կմ (9.3 մղոն) հարավ-արևմուտքում գտնվող միջազգային օդանավակայան։ Օդանավակայանը թռիչքներ ունի մի շարք եվրոպական ուղղություններով։
Օդանավակայանն ամեն տարի ավելի քան 2 միլիոն ուղևոր է փոխադրում և միակ մուտքային պորտն է Կոսովո եկող օդային ուղևորների համար։ Այն անվանվել է Կոսովոյի ազատագրման բանակի հիմնադիր Ադեմ Յաշերիի պատվին, որը 1990-ականների ընթացքում պայքարում էր Հարավսլավիայի Դաշնային Հանրապետության կազմից Կոսովոյի դուրս գալու համար։ Պրիշտինա միջազգային օդանավակայանը Սլովենիայի Adria Airways-ի համար ծառայում է որպես երկրորդային հանգույց։


== Պատմություն ==
1999 թվականի հունիսի 12-ից 26-ը ՆԱՏՕ-ի և Ռուսաստանի (Կոսովոյի ուժեր) միջև Պրիշտինայի օդանավակայում տեղի ունեցած իրադարձությունների արդյունքում ռուսական զորքերը գրավեցին օդանավակայանը։ Բոսնիա և Հերցեգովինայում տեղակայված 200 ռուսական զորքերի կազմավորումն անցավ Կոսովո և գրավեց Կոսովոյի մայրաքաղաք Պրիշտինայի օդանավակայանը։
Ինքնաթիռների կայանատեղին և ուղևորատար տերմինալը վերանորոգվել և ընդլայնվել են 2002 թվականին և կրկին 2009 թվականին։ 2006 թվականի հունիսին Պրիշտինայի միջազգային օդանավակայանն արժանացել է Airports Council International-ի (ACI) «2006 թվականի լավագույն միջազգային օդանավակայան» մրցանակին։ Հաղթող օդանավակայանները ընտրվել են մի շարք ոլորտներում գերազանցության և ձեռքբերումների համար, ներառյալ օդանավակայանի զարգացումը, գործառնությունները, սարքավորումները, անվտանգությունը և ապահովությունը, ինչպես նաև հաճախորդների սպասարկումը։
2008 թվականի նոյեմբերի 12-ին Պրիշտինայի միջազգային օդանավակայանն իր պատմության մեջ առաջին անգամ ունեցավ տարեկան մեկ միլիոն ուղևոր (բացառությամբ ռազմական)։ Օդանավակայանում տեղի է ունեցել հատուկ արարողություն, որտեղ մեկ միլիոներորդ ուղևորը ստացել է ետ վերադարձի անվճար տոմս դեպի օդանավակայանի կողմից սպասարկվող իր ընտրած վայրը։
Սերբիայի և Կոսովոյի միջև ընթացող վեճի պատճառով, դեպի Պրիշտինայի միջազգային օդանավակայան ու Պրիշտինայի օդանավակայանից թռիչքները հարվածվում էին Սերբիայի օդային երթևեկության վերահսկողության կողմից (ATC), մասնավորապես, SMATSA -ի կողմից (Սերբիայի և Չեռնոգորիայի օդային երթևեկության ծառայությունների գործակալություն), թույլ չտալով թռիչքներ սերբական օդային տարածքով։ Սա ի վերջո հանգեցնում է Սերբիայի տարածքը շրջանցող թռիչքային ուղիներով Պրիշտինայի թռիչքներին, որոնք մտնում են Ալբանիայի կամ Մակեդոնիայի օդային տարածք։ Այս վեճը կարող է ընդհանուր առմամբ մինչև 30 րոպե ավելացնել թռիչքի տևողությանը, իսկ քննարկումները այդ վեճի հաղթահարման ուղղությամբ մինչ օրս ձախողվել են։ Լինելով ամենամերձավոր տարածաշրջանում միակ գործառութային օդանավակայանը, ցանկացած դիվերսիա, ի վերջո, կուղղվի Մակեդոնիային, Ալբանիային կամ Բուլղարիային՝ հաշվի առնելով, որ Ջյակովիցայի օդանավակայանը դեռ փակ է։


== Վիճակագրություն ==


== Տես նաև ==
Կոսովոյի տրանսպորտը
Ջյակովիցայի օդանավակայանը Ջյակովիցայում
Բատլավա-Դոնյա Պենդուհա աէրոդրոմը Դումոշում


== Notes ==
Կաղապար:Notes


== Ծանոթագրություններ ==


== Արտաքին հղումներ ==
Official website
Civil Aviation Authority of Kosovo
Դանիլովո (գյուղ, Յոշկար-Օլա քաղաքային օկրուգ)

Անվան այլ կիրառումների համար տե՛ս՝ ԴանիլովոԴանիլովո (ռուս.՝ Данилово), գյուղ Ռուսաստանի Մարի Էլ հանրապետության Յոշկար-Օլա քաղաքային օկրուգի կազմում։
Բնակչությունը 2008 թվականին գրանցված տվյալներով կազմում էր 749 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տրավսի

Տրավսի (ֆր.՝ Travecy), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Տերնիե կանտոնի կազմի մեջ։ Համայնքի շրջանը՝ Լան։
Համայնքի INSEE կոդը՝ 0244:


== Բնակչություն ==
2010 թվականի տվյալներով՝ համայնքի բնակչությունը կազմում է 643 մարդ։ 


== Տնտեսություն ==
2010 թվականին համայնքի 416 աշխատունակ (15-64 տարեկան) բնակիչներից 289-ը տնտեսապես ակտիվ էին, 127-ը՝ ոչ ակտիվ (ակտիվության ցուցանիշը կազմել է 69,5%, 1999 թվականին եղել է 65,0%)։ 289 տնտեսապես ակտիվ բնակիչներից աշխատում էին 255-ը (137 տղամարդ և 118 կին), գործազուրկ էին 34 մարդ (16 տղամարդ և 18 կին)։ 127 տնտեսապես ոչ ակտիվ բնակիչներից 28-ը եղել են աշակերտներ կամ ուսանողներ, 50-ը՝ թոշակառուներ, 49-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Տրավսի (ֆր.)
Արագ պատրաստվող լապշա

Արագ պատրաստվող լապշա, մակարոնային մթերք, որի պատրաստման համար բավական է նրա վրա ավելացնել եռման ջուր և սպասել մի քանի րոպե։


== Պատմություն ==

Ժամանակակից արագ պատրաստվող լապշայի հայրը համարվում է  թայվանական ծագմամբ ճապոնացի Մոմոֆուկու Անդոն, որը հիմնադրել է Nissin Food Products Co., Ltd  ընկերությունը և աշխարհում առաջին անգամ  արտադրել է  Chikin Ramen լապշան՝ (հավի մսի համով)՝ 1958 թվականին։ 1958 թվականի օգոստոսի  25-ին  նոր արտադրանքը հայտնվել է  ճապոնական շուկայում։
1971 թվականին  Nissin ընկերությունը  փրփրապլաստե բաժակների մեջ արտադրել է արագ պատրաստվող լապշա «Cup Noodle»: Այն կարելի է պատրաստել առանց սպասք օգտագործելու՝ հենց նույն բաժակի մեջ։ Հետագայում բաժակի մեջ ավելացրել են չոր կանաչիներ, ինչն ուտեստը դարձրել է ապուր։


== Օգտագործում ==

Արագ պատրաստվող լապշայի ռուսական շուկան  2013 թվականին գնահատվել է ավելի քան 800 միլիոն դոլար, լապշան զբաղեցրել է  արագ պատրաստվող մթերքների 50 % մի քիչ պակաս մասը։
2009 թվականին աշխարհում վաճառվել է  ավելի քան 92 միլիարդ արագ պատրաստվող լապշայի չափաբաժին։


== Լրացուցիչ փաստեր ==
Ճապոնիայում  2000 թվականին անցկացված հասարակական հարցումներով, արագ պատրաստվող լապշան համարվել է XX դարի ճապոնական գլխավոր հայտնագործությունը։ Կարաոկեն երկրորդ տեղում է, իսկ սկավառակը՝ հինգերորդ։
Սկզբում լապշան եղել է որպես բացառիկ, թանկարժեք մթերք։ Այն մոտ  անգամ ավելի թանկ էր, քան լապշաների ավանդական տեսակները՝ սոբան և ուդոնը։
Լապշայի համը լավացնելու համար սովորաբար ավելացնում են սննդային հավելումներ։
Հարավային Կորեայում արագ պատրաստվող լապշան անվանում են  «ռամյոն» (lang-ko|라면):


== Ծանոթագրություններ ==


== Արտաքին հղումներ ==
Обзор рынка ЛБП г. Омска
Московский рынок продуктов быстрого приготовления
Рынок лапши быстрого приготовления в России (июнь 2001)
Նիկոլայ Պոգոդին

Նիկոլայ Ֆեոդորովիչ Պոգոդին (Ստուկալով) (նոյեմբերի 3 (16), 1900, Գունդորովսկ ավան, Դոնի զորքի մարզ, Ռուսական կայսրություն - սեպտեմբերի 19, 1962(1962-09-19), Մոսկվա, ԽՍՀՄ), ռուս խորհրդային դրամատուրգ։ ՌԽՖՍՀ արվեստի վաստակավոր գործիչ (1949)։ «Պրավդայի» շրջիկ թղթակից (1922-1932)։


== Կենսագրություն ==
1926 թվականին հրատարակվել են նրա «Ալ առավոտ», «Կարմիր ծիլեր» ակնարկների ժողովածուները։ Կոլեկտիվ հերոսի կերպարից («Տեմպ», 1929, բեմ․ 1930) Պոգոդինն անցել է անհատական կերպարների ստեղծման («Պոեմ կացնի մասին», 1930, բեմ․ 1931, «Իմ բարեկամը», 1932, «Պարահանդեսից հետո», 1934 ևն), առաջին պիեսների ռեպորտաժային ինտոնացիայից «Արիստոկրատներ»-ի (1934) ֆաբուլային սրությանը։ «Հրացանավոր մարդը» (1937, ՍՍՀՄ պետ․ մրցանակ, 1941, համանուն կինոնկար, 1938), «Կրեմլի կուրանտները» (1940, բեմ․ 1942, նոր խմբ․ 1955, բեմ․ 1956), «Երրորդ պաթետիկը» (1958, բեմ․ 1959) եռերգությունը, որի կենտրոնում Լենինի կերպարն է, սոցիալիստական ռեալիզմի դրամատուրգիայի նշանակալի նվաճումն է (լենինյան մրցանակ, 1959)։ Գրել է նաև «Կուբանի կազակները» (1950, ԽՍՀՄ պետական մրցանակ, 1951) կինոսցենարը, «Երբ կոտրվում են նիզակները» (1953) կատակերգությունը, «Պետրարկայի սոնետը» (1956) դրաման և այլ գործեր։
1950-ական թվականներին Պոգոդինը հատուկ հետաքրքրություն է դրսևորել խորհրդային երիտասարդության բարոյական կերպարի և խառնվածքի ուսումնասիրության նկատմամբ («Փոքրիկ ուսանողուհին», 1958, «Երկնագույն ռապսոդիա», 1961, պիեսներ, «Սաթե մանյակ», 1960, վեպը)։ Պոգոդինի շատ պիեսներ («Հրացանավոր մարդը», «Երրորդը՝ պաթետիկականը», «Կրեմլյան կուրանտներ» ևն) բեմադրվել են հայ թատրոնում։
Պոգոդինը, որպես դրամատուրգ, հրապարակախոս ու քննադատ, նշանակալից դեր է խաղացել սովետական թատրոնի զարգացման գործում։ Եղել է «Թատրոն» («Театр») հանդեսի գլխավոր խմբագիրը (1951-1960)։
Պարգևատրվել է Լենինի 2 շքանշանով։


== Ծանոթագրություններ ==
(1243) Պամելա

(1243) Պամելա (անգլ.՝ Pamela), աստերոիդ աստերոիդների հիմնական գոտում։ Հայտնաբերվել է 1932 թվականի մայիսի 7-ին Սիրիլ Ջեքսոնի կողմից Յոհանեսբուրգում։
Միջին հեռավորությունը Արեգակից կազմում է 3,095083 ա. մ., առավելագույնը մոտենում է 2,9517 ա. մ. հեռավորության վրա և հեռանում 3,2385 ա. մ.։ Արեգակի շուրջ մեկ ամբողջական պտույտ է կատարում 1988,87 երկրային օրվա ընթացքում, իր ուղեծրով շարժվելով միջինում 0,181007 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,29° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1243) Պամելա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աբիշևո (գյուղ, Միյակինսկի շրջան)

Անվան այլ կիրառումների համար տե՛ս՝ Աբիշևո (այլ կիրառումներ)Աբիշևո (ռուս.՝ Абишево, բաշկիրերեն՝ Әбеш), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 93 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պեռստի (Էստոնիայի շրջան)

Անվան այլ կիրառումների համար տե՛ս՝ Պեռստի (այլ կիրառումներ)Պեռստի շրջան (էստ․՝ Pärsti vald), շրջան Էստոնիայի Վիլյանդիմաա նահանգում։ Շրջանի կենտրոնն է Յեմեյալա գյուղը։


== Բնակչություն ==
2006 թվականի տվյալներով շրջանում բնակվում էին 3868 մարդ։ Բնակչության խտությունը շրջանում կազմում էր 18,42 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Խոջալուի արյունահեղության զոհերի հուշարձան (Բեռլին)

«Խոջալուի արյունահեղության զոհերի հուշարձան» (ադրբ.՝ Memorial Xocalı qırğın), Խոջալուի արյունահեղության զոհերին նվիրված հուշահամալիր Գերմանիայի մայրաքաղաք Բեռլինի Շտեգլիս-Ցելենդորֆ շրջանում՝ Գոթֆրիդ Բենի անվան ընթերցասրահի շենքի զբոսայգու տարածքում։ Հուշարձանի հեղինակները հանդիսանում են ադրբեջանցի նկարիչներ Ակիֆ Ասկերովը, Ալի Իբադուլաևը և Սալհաբ Մամեդովը։ Հուշարձանի պատրաստման և տեղադրման նախաձեռնողն է Բեռլինում բնակվող ադրբեջանցի նկարիչ և քանդակագործ Իբրահիմ Ահրարին։


== Ստեղծման պատմություն ==
Նկարիչ Սալհաբ Մամեդովի կարծիքով հուշարձանի ստեղծման նախագիծը պատկանում է չորս հեղինակների։ Շնորհիվ Բեռլինում բնակվող իրենց նախագծի համախոհների, ինչպես նաև Ադրբեջանի մշակույթի և զբոսաշրջության նախարարության աջակցության սկսվեց արյունահեղության զոհերի հավերժացման գործընթացը։ Հուշարձանը իրենից ներկայացնում է երեք մարդու կերպար՝ հայր, մայր և որդի։


== Հուշարձանի բացում ==
Ինչպես նշել է հուշարձանի համահեղինակ Սալհաբ Մամեդովը, հուշարձանի բացումը նախատեսված օրից հետաձգվել է տեղի հայերի բողոքի պատճառով, ովքեր այդ քայլը ընդունում են որպես սադրանք։ Հայերի բողոքի պատճառով Գերմանիայում Ադրբեջանի դեսպան Փարվիզ Շահբազովը կանչվում է Գերմանիայի արտաքին գործերի նախարարություն, որտեղ նա ասել է, թե իբր հուշարձանի տեղադրումը որևէ երկրի դեմ չէ ուղղված, այլ «ընդդեմ պատերազմի, հանուն խաղաղության և ժողովուրդների փոխհարաբերության, որպեսզի նման արարք այլևս չկրկնվի»։ Արդյունքում Ադրբեջանի դեսպանատունը ստացավ հուշարձանի տեղադրման և բացման թույլտվություն։
Հուշարձանի բացումը տեղի ունեցավ 2011 թվականի մայիսի 30-ին։ Բացման արարողությանը մասնակցել է Շտեգլիս-Ցելենդորֆ շրջանի ղեկավար Նորբերթ Քոպը, Ադրբեջանի մշակույթի և զբոսաշրջության նախարարի տեղակալ Ադալյատ Վելիևը, Գերմանիայի ադրբեջանական համայնքի ներկայացուցիչներ, գերմանացիներ, Ադրբեջանի գիտության և մշակույթի հայտնի ներկայացուցիչներ։ Հավաքվածների առջև ելույթ ունեցան Շտեգլիս-Ցելենդորֆի կրթության, մշակույթի և քաղաքացիների սպասարկման խորհրդական Կերսթին-Ուլրիխ Կոտովսկին, Գերմանիայում Ադրբեջանի դեսպան Փարվիզ Շահբազովը և հուշարձանի հեղինակ Իբրահիմ Ահրարին։


== Նկարագրություն ==
Հուշարձանը իրենից ներկայացնում է երեք բրոնզե քանդակ, որոնք իրենցից ներկայացնում են հայր, մայր և որդի, և խորհրդանշում «ժողովուրդների հետագա խաղաղ համակեցության հույս»։ Հուշարձանի վրա ադրբեջաներենով գրված է «Խոջալու» (ադրբ.՝ Xocalı) բառը։ Պավանդանի վրա փակցված է ցուցանակ, որի վրա առկա է հետևյալ գրությունը՝ 

Հանուն հանդուրժողականության, խաղաղության և ժողովրդավարության,
ընդդեմ պատերազմի և բռնության։Նվեր Շտեգլիս-Ցելենդորֆին. Ակիֆ Ասկերով, Սալհաբ Մամեդովը, Ալի Իբադուլաև, Իբրահիմ Ահրարի

Հուշարձանի համահեղինակ Իբրահիմ Ահրարի ասելով՝ հուշարձանի ստեղծման գաղափարն առաջացավ իր մոտ, երբ ինքը ցանկանում էր ստեղծել քանդակ և նվիրել քաղաքին, որը «իրեն հնարավորություն է տվել ամբողջովին նվիրվել մշակույթին»։


== Ծանոթագրություններ ==
Բանականության խաղեր

Բանականության խաղեր (անգլ.՝ A Beautiful Mind - «Հիանալի խելք» (բանականություն)), Սիլվիա Նազարի համանուն գրքի հիման վրա Ռոն Հովարդի կողմից նկարահանված կենսագրական դրաման տնտեսագիտության բնագավառում նոբելյան մրցանակակիր Ջոն Նեշի մասին։ Գիրքը 1998 թվականին ներկայացվել է Պուլիտցերյան մրցանակի։ Ֆիլմի սցենարը գրել է Ակիվա Գոլդսմանը։ Գլխավոր դերերում հանդես է գալիս Ռասել Քրոուն։ Ֆիլմում նկարահանվել են նաև Ջենիֆեր Քոնելին, Էդ Հարիսը, Քրիստոֆեր Պլամմերը և Պոլ Բետանին։ Ֆիլմն արժանացել է չորս Օսկարի (լավագույն ֆիլմ, լավագույն ադապտացված սցենար, լավագույն ռեժիսոր, երկրորդ պլանի լավագույն դերասանուհի՝ Ջենիֆեր Քոնելի), մեկ «Ոսկե գլոբուս» (մրցանակն ստացել է Ռասել Քրոուն տղամարդու լավագույն դերակատարման համար) և մի քանի BAFTA մրցանակների։ Ֆիլմի պրեմիերան կայացել է 2001 թվականի դեկտեմբերի 21-ին ԱՄՆ-ում։ Ֆիլմն արժանացել է քննադատների դրական գնահատականին և ունեցել ավելի քան 300 մլն դոլարի շահույթ ամբողջ աշխարհում։
Երիտասարդ հանճար Ջոն Նեշի մոտ դեռ վաղ տարիքում սկսում է զարգանալ պարանոիկ շիզոֆրենիա, որն ուղեկցվում էր հալյուցինացիաներով։ Հիվանդությունը զարգանում է և սկսում վտանգ ներկայացնել նրա աշխատանքի և կնոջ ու ընկերների հետ հարաբերությունների համար։
Ֆիլմը քննադատվել է էկրանին Նեշի կյանքի որոշ բնագավառների ոչ ճիշտ ներկայացման համար։ Ֆիլմում ցուցադրվում են Նեշի ինչպես լսողական, այնպես էլ տեսողական հալյուցինացիաները, այնինչ իրականում դրանք եղել են բացառապես լսողական։


== Սյուժե ==
1947 թվականին Ջոն Նեշը ժամանում է Փրինսթոնի համալսարան և այնտեղ նա հանդիպում է իր նման մի խումբ խոստումնալից մաթեմատիկոս ուսանողների՝ Ռիչարդ Սոլին, Էյնսլիին, Բենդերին և իր սենյակում բնակվող Շառլ Հերմանին, ով գրականություն էր սովորում։ Նեշը մշակում և հրապարակում է գիտական հոդված, որի շնորհիվ նա հրավեր է ստանում Մասսաչուսեթսի համալսարանից աշխատելու համար, որտեղ նրան են միանում Սոլը և Բենդերը։
Մի քանի տարի անց Նեշը Պենտագոնի կողմից հրավիրվում է աշխատանքի՝ թշնամու ծածկագրերը վերծանելու համար։ Որոշ ժամանակ անց նա նոր առաջադրանքներ է ստանում խորհրդավոր ղեկավարի՝ Վիլիամ Փարչերի կողմից, ով ներկայանում է որպես Ամերիկայի Միացյան Նահագների պաշտպանության դեպարտամենտի անդամ։
Աշխատանքը գնալով ավելի է գրավում Նեշին, իսկ այդ ընթացքում նա ամուսնանում է համալսարանում ուսանող Ալիսիա Լարդի հետ։ Ալիսիան ժամանակի ընթացքում նկատում է ամուսնու տարօրինակ պահվածքը, իսկ որոշ ժամանակ անց նրան հայտնում են, որ Նեշը տառապում է պարանոիկ շիզոֆրենիա կոչվող հիվանդությամբ։


== Դերասանական կազմ ==
• Ռասսել Քրոու - Ջոն Ֆորբս Նեշ
• Էդ Հարրիս - Վիլիամ Փարչեր
• Ջենիֆեր Քոննելի - Ալիսիա Նեշ
• Փոլ Բեթանի - Չարլզ Հերման
• Քրիստոֆեր Պլամմեր - Ռուոզեն
• Ադամ Գոլդբերգ - Սոլ


== Ծանոթագրություններ ==


== Գրականություն ==
Nasar, S. A Beautiful Mind: The Life of Mathematical Genius and Nobel Laureate John Nash. Simon and Schuster Inc. 1999. ISBN 0-7432-2457-4
Akiva Goldsman. A Beautiful Mind: Screenplay and Introduction. New York, New York: Newmarket Press, 2002. ISBN 1-55704-526-7


== Արտաքին հղումներ ==
Պաշտոնական կայք
«Բանականության խաղեր»(անգլ.) ֆիլմը Internet Movie Database կայքում
Ջոն Նեշի էջը(անգլ.)
Քաղվածքների հավաքածու(անգլ.) The Movie Quotes Site կայքում
Լա Լիգա 1942-43

Լա Լիգա 1942-43 մրցաշրջանը սկսվել է 1942 թվականի սեպտեմբերի 27-ին և ավարտվել 1943 թվականի ապրիլի 4-ին։ Մրցաշրջանի արդյունքում հաղթել է Ատլետիկ Բիլբաոն, ինչը նրա հինգերորդ չեմպիոնությունն էր։
Մրցաշրջանին մասնակցել են հետևյալ ակումբները`


== Ակումբների տեղագրություն ==


== Եզրափակիչ աղյուսակ ==


=== Դիրքային փոփոխություն ===


== Գլխավոր ռմբարկուներ ==


== Ծանոթագրություններ ==


== Արտաքին հղումներ ==
LFP վեբկայք
Մուրավլյովկա (այլ կիրառումներ)

Մուրավլյովկա, կարող է վերաբերել՝

Մուրավլյովկա - գյուղ Ուկրաինայի Օդեսայի մարզի Իզմայիլի շրջանում
Մուրավլյովկա - գյուղ Ռուսաստանի Օրյոլի մարզի Լիվենսկի շրջանի կազմում
Դեղաչափ

Դեղաչափ, դոզա, օրգանիզմ ներմուծվող դեղանյութի որոշակի քանակություն։ Կարող են լինել միանվագ (սահմանվում է թունավոր և ուժեղ ներգործող դեղանյութերի համար), ինչպես նաև բուժիչ, թունավոր և մահացու։ Դեղանյութերը չափվում են գրամներով և գրամի մասերով (սանտի-միլի, միկրոգրամներով)։ Հեղուկները՝ միլիլիտրերով կամ գդալներով (ճաշինը՝ 15-25 մլ, անուշեղեևինը՝ 8 - 10 մլ, թեյինը՝ 4-5 մլ) և կաթիլներով (միջինը՝ 0,05 գ)։ Անտիբիոտիկների, մի քանի հորմոնային պատրաստուկնևրի և վիտամինների դեղաչափերը որոշվում են ազդեցության (ED), միջազգային (ME) և իետերնացիոնալ (UE) միավորներով։
Կալեգինո

Կալեգինո (ռուս.՝ Калегино, բաշկիրերեն՝ Калегин), գյուղ Ռուսաստանի, Բաշկորտոստան հանրապետության Կալտասինսկի շրջանի կազմում։
Բնակչությունը 2009 թվականին գրանցված տվյալներով կազմում էր 347 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
9.0: Live

9.0: Live առաջին համերգային ալբոմը ամերիկական խումբ Slipknot֊ի, ստեղծված 2005 թվականին։


== Ալբոմի մասին ==
Սկավառակում տեղ են գտել տարբեր համերգների երգեր մասնավորապես Տոկիոյի, Օսակայի, Սինգապուրի և Լաս Վեգասի համերգների երգերից։


== Կոմպոզիցիաների ցուցակը ==
սկավառակ 1։«The Blister Exists» — 6:24
«(sic)» — 3:52
«Disasterpiece» — 6:47
«Before I Forget» — 4:24
«Left Behind» — 3:44
«Liberate» — 3:48
«Vermilion» — 5:56
«Pulse of the Maggots» — 5:06
«Purity» — 5:12
«Eyeless» — 4:19
«Drum Solo» — 3:58
«Eeyore» — 2:16սկավառակ 2։«Three Nil» — 5:03
«The Nameless» — 5:28
«Skin Ticket» — 6:03
«Everything Ends» — 5:03
«The Heretic Anthem» — 4:08
«Iowa» — 6:37
«Duality» — 6:07
«Spit It Out» — 5:29
«People = Shit» — 5:53
«Get This» — 2:44
«Wait and Bleed» — 3:44
«Surfacing» — 5:50
Էյի (Էնայի գավառ)

Էյի (ֆր.՝ Œuilly), կոմունա Ֆրանսիայում, գտնվում է Պիկարդիայի մարզում։ Կոմունայի դեպարտամենտը՝ Էնան է։ Մտնում է Գինիկուր կանտոնի կազմի մեջ։ Կոմունայի շրջանը՝ Լան։
Կոմունայի INSEE կոդը՝ 02565:


== Բնակչություն ==
2010 թվականի տվյալներով՝ համայնքի բնակչությունը 277 մարդ էր։ 


== Տնտեսություն ==
2010 թվականին համայնքի 187 աշխատունակ (15-64 տարեկան) բնակիչներից 139-ը տնտեսապես ակտիվ էին, 48-ը՝ ոչ ակտիվ (ակտիվության ցուցանիշը կազմել է 74,3 %, 1999 թվականին եղել է 67,5%)։ 139 տնտեսապես ակտիվ բնակիչներից աշխատում էին 125-ը (65 տղամարդ և 60 կին), գործազուրկ էին 14 մարդ (6 տղամարդ և 8 կին)։ 48 տնտեսապես ոչ ակտիվ բնակիչներից 11-ը եղել են աշակերտներ կամ ուսանողներ, 16-ը՝ թոշակառուներ, 21-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Էյի (ֆր.)
Պեսոչնայա (Պոպոլտայի վտակ)

Անվան այլ կիրառումների համար տե՛ս՝ Պեսոչնայա (այլ կիրառումներ)Պեսոչնայա (ռուս.՝ Песочня), գետ Ռուսաստանում, հոսում է Կալուգայի մարզում։ Գետաբերանը տեղակայված է Պոպոլտա գետի աջ ափին 64 կմ հեռավորության վրա։ Գետի երկարությունը 24 կմ է, ավազանի տարածքը 125 կմ2 է։ Աջ վտակն՝ Ռեչիցա գետն է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Ուգրա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100412110000021252
Հիդրոլոգիական ուսումնասիրությունների կոդը - 110002125
Ավազանի կոդը - 09.01.01.004
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Արարատյան դաշտի ազատագրումը Զաքարյանների կողմից

Արարատյան դաշտի ազատագրում Զաքարյանների կողմից, ռազմական բախում հայկական զորքերի և Դվինում հաստատված թյուրքերի միջև, որը տեղի է 1203 թվականին։ Հայ-վրացական միացյալ բանակը 1195 թվականին սկսում է ազատագրել հայոց տիրույթները։ Ռազմական գործողությունները ղեկավարվում էին հայ իշխանների՝ Զաքարյանների կողմից, որոնք վրաց արքունիքում մեծ կշիռ ունեին։ 1195 թվականին Գանձակ և Շամքոր քաղաքների միջև տեղի է ունենում ճակատամարտ, որտեղ հայ-վրացական ուժերը հաղթանակ են տոնում հակառակորդի նկատմամբ, որից հետո ազատագրվում են նաև Արագածոտն, Գեղարքունիք, Շիրակ, Կոտայք գավառները։


== Նախապատմություն ==

Վրացական արքունիքում սկսել էին մեծ դիրք գրավել հայ իշխանները, որոնք սելջուկ-թյուրքերի արշավանքների ժամանակ արտագաղթել էին Վրաստան։ Սարգիս Զաքարյանը առաջինն էր, որը կարևոր պաշտոն ստացավ վրաց արքունիքում՝ ամիրսպասալար, որը վրաց զորքերի գերգույն հրամանատարն էր։ Նրա որդիներից Զաքարեն ժառանցել հոր պաշտոնը, իսկ Իվանեն դարձավ աթաբեկ, որի պարտականությունն էր թագաժառանգների դաստիարակումը։ 1195 թվականին սկսվում է հայ-վրացական ուժերի կողմից Հայաստանի ազատագրումը․ այդ գործողության հրամանատարներն էին Զաքարե և Իվանե Զաքարյանները։
Հայ-վրացական ուժերը կարողանում են Շամքորի ճակատամարտում հաղթանակ տանել Գանձակի ամիրայության նկատմամբ, որի հետո շարժվում են դեպի Արագածոտն, որի կենտրոնը Ամբերդն էր։ Ամբերդի գրավմամբ ամբողջանում է Արագածոտնի ազատագրումը, որից հետո ազատագրվում է նաև Գեղարքունիքը։ Չեզոքացնելով Հայաստանի հարավից և հարավ-արևելքից եկող սպառնալիքները՝ Զաքարյան եղբայրները 1199 թվականին սկսում են Շիրակի ազատագրումը, որի ընթացքում գրավվում է Անին։ Անին գրավելուց հետո՝ 1201 թվականին, Զաքարյանները արշավում են դեպի Կոտայք, որի գրավմամբ ստեղծվում է հարմար իրադրություն Արարատյան դաշտը ազատագրելու համար։


== Արշավանք ==
Արշավանքը սկսվում է երկու հենակետերից՝ Ամբերդից և Բջնիից, որտեղից երկու տարբեր զորամասեր տարբեր ուղղություններով շարժվում էին դեպի Արարատյան դաշտ՝ ազատագրելով ճանապարհին ընկած տարածքները։ Արարատյան դաշտի զգալի հատված՝ մինչև Արաքսի ափերը, ազատագրվեց առանց լուրջ դիմադրության հանդիպելու․ թյուրքական ուժերը նահանջել և պատսպարվել էին Դվինի շրջակայքում։
Հայկական զորամասերը ինչքան շատ էին մոտենում Դվինին, այնքան աճում էր հակառակորդի դիմադրությունը, ինչի հետևանքով վճռական հարված հասցնելուց առաջ որոշվում է միավորել հայկական ուժերը, դրան ավելի հուժկու թափ հաղորդելու համար։ Հայական միացյալ ուժերի հրամանատար է դառնում Զաքարե Զաքարյանը, որը կարողանում է հաղթանակ տենել Դվինի շրջակայքում դարանակալած և հանկարծակի հարձակում գործած հակառակորդին։ Այդ ամենից հետո պաշարվում է Դվինը, որի անառիկ ամրությունների գրավումը հավասարապես հյուծում էր երկու կողմերին։ Չկարողանալով Աբու Բաքրից օժանդակ ուժեր ստանալ՝ Դվինը երկար դիմադրել չի կարողանում և շուտով գրավվում է։ Դվինի ազատագրումից հետո Զաքարյաններին հաջողվում է իրենց հսկողության տակ ավերցնել ամբողջ Արարատյան դաշտը, որից հետո հնարավորություն է ընձեռնվում ազատագրել Կապանը և Նախճավանը։


== Տես նաև ==


== Ծանոթագրություններ ==
Պարակար նոսրածաղիկ

Պարակար նոսրածաղիկ (լատ.՝ Paracaryum rugulosum), գողտրիկազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Երկամյա կամ բազմամյա, ոչ խիտ խոզանաձև-մազոտ բույս է։ Ունի 20-40 սմ բարձրություն։ Արմատամերձ և ստորին ցողունային տերևները երկար կոթերով են, երկարավուն-նշտարաձև։ Ծաղկաբույլը հուրանաձև է՝ 2 գագաթնային և մի քանի եզրային ոլորքներով։ Բաժակը համարյա մինչև հիմքը բաժանված է նեղ-նշտարաձև մասերով։ Պսակը մանր է, սովորաբար մուգ ծիրանագույն։ Ընկույզիկները տափակած-գնդաձև, չփքված, տափակ-մանր-սրատամ և կարճ փշիկներով ծածկված թևով են։


== Տարածվածություն ==
Հանդիպում է միայն Շիրակի ֆլորիստիկական շրջանում (Ջաջուռի լեռնանցք, լեռնագագաթ Ցլասար)։ Աճում է նաև Արևելյան Անատոլիայում։


== Էկոլոգիա ==
Աճում է վերին լեռնային գոտում` ծովի մակարդակից 1700-2000 մ բարձրությունների վրա, չոր քարքարոտ լանջերին։ Ծաղկում է հունիսին, պտղաբերում՝ հուլիսին։


== Պահպանություն ==
Կրիտիկական վիճակում գտնվող տեսակ է։ Հայտնի է մեկ ֆլորիստիկական շրջանում։ Տարածման և բնակության շրջանների մակերեսը 10 կմ²-ից պակաս է։ Հիմնական սպառնալիքը արեալի սահմանափակությունն է և գերարածեցումը։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա տեսակ։ CITES-ի և Բեռնի կոնվենցիաների հավելվածներում ընդգրկված չէ։
Պահպանության գործողություններ չեն իրականացվում։


== Ծանոթագրություններ ==
Մավրոկորդատոյի տուն (Տագանրոգ)

Մավրոկորդատոյի տուն (ռուս.՝ Дом Маврокордато), մեկուկեսհարկանի տուն Ռուսաստանի Ռոստովի մարզի Տագանրոգ քաղաքում։ Մշակութային ժառանգության տարածաշրջանային նշանակության օբյեկտ է՝ համաձայն 1992 թվականի նոյեմբերի 18-ի թիվ 301 որոշման։
Հասցեն՝ ք. Տագանրոգ, Հունական փողոց, 101։


== Պատմություն ==
Տագանրոգ քաղաքի Հունական փողոց, 101 հասցեի` ճակատին հինգ պատուհաններով և քարե կիսասյուներ ու որմնասյուներ ունեցող շքամուտքով մեկուկեսհարկանի տունը կառուցվել է 1830-ական թվականներին։ Շենքն ունի ծեփակերտ նախշեր, որմնասյուներ, ներկված է կապույտ, փոքր ճարտարապետական մանրամասները ներկված են սպիտակ։
1870-ական թվականներից տան սեփականատերը եղել է վաճառական Անտոն Սարանդինակին, ապա` հունահպատակ Եկատերինա Միխայլովնա Կալվոկորեսին։ 19 տարեկանում Եկատերինա Միխայլովնան նշանվել է 35-ամյա հույն Միխայիլ Իվանովիչի հետ։ 1867 թվականին, որպես կնքահայր, Կալվոկորեսի ամուսինները Հունական եկեղեցում ներկա են եղել Տեոխորիդի ընտանիքում ծնված որդու` Իվանի անվանակոչմանը և որպես վկա` 1-ին գիլդիայի վաճառական Դմիտրի Ամվրոսիևիչ Նեգրոպոնտեի հարսանիքին։ Վերջինս ամուսնացել էր կոլեգիական ռեգիստրատորի դստեր` Ելենա Նիկոլաևնա Ավիերինոյի հետ։
19-րդ դարի սկզբին տունը որպես սեփականություն ձեռք է բերել հունահպատակ Մատվեյ Ստոմատիևիչ Մավրոկորդատոն։ Նրա հայրը` 1830 թվականին ծնված Ստոմատի Մատվեևիչը, և մայրը` 1841 թվականին ծնված Վիրգինիա Նիկոլաևնան, պսակվել են Հունական եկեղեցում` 1858 թվականի հունվարին։
Հունական փողոց, 101 հասցեի իրենց տունը տերերը հանձնել են վարձակալությամբ որպես բնակարաններ և գրասենյակներ։ 1910-ական թվականներին այստեղ ապրել է երդվյալ հավատարմատար Իվան Իվանովիչ Կորսունը, այստեղ է գտնվել գործարարներ Ստոնի և Վեքսլերի գործակալակոմիսիոն գրասենյակը։ Տագանրոգցի Պուզանովը այդ տան իր կահավորված սենյակներում կազմակերպել է երիտասարդների ժամադրություններ թեթևաբարո կանանց հետ։
Քաղաքում խորհրդային իշխանությունների հաստատումից հետո և մինչև 1925 թվականը շենքը պատկանել է առևտրականներ Մ. Ա. և Յ. Մ. Բերկովիչներին։
Ներկայումս սա բնակելի տուն է մասնավորեցված բնակարաններով։ Մշակութային ժառանգության տարածաշրջանային նշանակության հուշարձան է։


== Պատկերասրահ ==

		


== Գրականություն ==
Гаврюшкин О. П. По старой Греческой... (Хроника обывательской жизни). — Таганрог: Лукоморье, 2003. — 514 с. — ISBN 5-901565-15-0.


== Արտաքին հղումներ ==
Таганрог ул. Греческая, 101 Archived 2014-03-25 at the Wayback Machine.
Սոլոպենկի

Սոլոպենկի (ռուս.՝ Солопенки), գյուղ Ռուսաստանի Տուլայի մարզի Ալեկսինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բինգյոլի մարզ

Բինգյոլի մարզ (թուրքերեն՝ Bingöl ili), նահանգ ներկայիս Թուրքիայի Հանրապետության արևելյան մասում, պատմական Արևմտյան Հայաստանի տարածքում։


== Տես նաև ==
Թուրքիայի վարչական բաժանում
Արևելյան Անատոլիա տարածաշրջան
Չաթ (Սղերդի գավառ)

Անվան այլ կիրառումների համար տե՛ս՝ Չաթ (այլ կիրառումներ)Չաթ, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Արևելյան Տիգրիսի ձախ վտակներից մեկի ձախ ափին, Սղերդ քաղաքից 46 կմ արևելք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Կառլո Սկորցա

Կառլո Սկորցա (իտալերեն՝ Carlo Scorza, հունիսի 15, 1897(1897-06-15), Պաոլա, Կոզենցա, Կալաբրիա, Իտալիա - դեկտեմբերի 23, 1988(1988-12-23), Սան Գոդենցո, Ֆլորենցիա, Տոսկանա, Իտալիա), իտալացի պետական գործիչ, Իտալիայի ազգային ֆաշիստական կուսակցության գլխավոր քարտուղար (1943)։ 


== Կենսագրություն ==
Կառլո Սկորցան ծնվել է 1896 թվականի հունիսի 20-ին, Պաոլայումում։ Մասնակցելով Առաջին համաշխարհային պատերազմին՝ բերսալիերների կորպուսի կազմում հասել է մինչև լեյտենանտի կոչման։ Զբաղվել է լրագրությամբ, եղել «Ինտրեպպիդո» ամսագրի տնօրեն, «Պոպոլո դի Տոսկանա» ֆաշիստական թերթի հիմնադիր։ 1920 թվականի դեկտեմբերի 14-ին միացել է ֆաշիստական շարժմանը և անդամագրվել «Իտալիայի պայքարի միության»-ը և Ազգային ֆաշիստական կուսակցությանը։ Եղել է Լուկայի Դաշնային կուսակցության քարտուղար։ Մասնակցել է Լուկայի մերձակայքում կոմունիստների և սոցիալիստների դեմ բռնության գործողություններին։ 1922 թվականին մասնակցել է «Դեպի Հռոմ երթ»-ին։ 
1924-1939 թվականներին եղել է խորհրդարանի անդամ։ 1925 թվականին մասնակցել է լիբերալ առաջնորդ Ջիովաննի Ամենդոլայի ծեծին։ 1928 թվականից եղել է Ֆորլիի արտակարգ կոմիսար, 1929 թվականից՝ Ազգային ֆաշիստական կուսակցության վարչության անդամ։
1935 թվականին կամավոր Եթովպիայում մասնակցել է մարտական գործողություններին։ 1931 թվականից եղել է «Ջովենտի ֆաշիստ»-ի տնօրեն։ Հետագայում հիմնականում զբաղվել է կորպորացիաների և մամուլի խնդիրներով։ Եղել է Ազգային խորհրդի անդամ (1939-1943), քիմիական արդյունաբերության կորպորացիայի անդամ (1938-1941), ծանր մետաղագործության կորպորացիայի (1941-1942) անդամ, մամուլի պալատի նախագահ (1940-1943)։ 1942 թվականի դեկտեմբերին նշանակվել է Ազգային ֆաշիստական կուսակցության գլխավոր քարտուղարի տեղակալ։
1943 թվականի ապրիլի 17-ին Ազգային ֆաշիստական կուսակցության գլխավոր քարտուղարի պաշտոնում փոխարինել է Ալդո Վիդուսոնին։ 1943 թվականի հուլիսի 25-ին կայացած Մեծ ֆաշիստական խորհրդի նիստում առաջ է քաշել Դինո Գրանդին հակակշռելու սեփական բանաձևը, որը նախատեսում էր ռազմական հրամանատարության փոխանցում մարշալ Ռոդոլֆո Գրացիանին և ֆաշիստական կուսակցության բռնապետության հետագա ամրապնդում։ Վերջնական քվեարկության ժամանակ քվեարկել է ընդդեմ Գրանդիի բանաձևի։ Նույն օրը Մուսոլինը ձերբակալվել է, իսկ Ազգային ֆաշիստական կուսակցությունը դադարել է գոյություն ունենալ։ 1943 թվականի հոկտեմբերին նացիստները նրան ձերբակալել են Իտալիայի սոցիալական հանրապետության տարածքում, բայց նրան չեն դատել։ Պատերազմի ավարտից հետո՝ 1945 թվականի օգոստոսի 23-ին, Կառլո Սկորցան ձերբակալվել է, բայց շուտով ազատվել է և արտագաղթել Արգենտինա։ Ավելի ուշ նա վերադարձել է Իտալիա։ Մահացել է 1988 թվականի դեկտեմբերի 23-ին, Սան Գոդենցոյում։


== Ծանոթագրություններ ==


== Գրականություն ==
Залесский К.А. Кто был кто во Второй мировой войне. Союзники Германии. — Астрель, 2003. — 492 с. — ISBN 5-17-021314-X


== Արտաքին հղումներ ==
Биография Карло Скорца на сайте «Хронос»
Արմեն Բաբայան

Արմեն Կարլուշի Բաբայան (հուլիսի 11, 1972(1972-07-11), Արմավիր), հայ տնտեսագետ, քաղաքական գործիչ, ՀՀ ԱԺ 6-րդ գումարման պատգամավոր (Անկուսակցական է, «ՀՅԴ» խմբակցության անդամ)։


== Կենսագրություն ==
Ծնվել է 1972 թվականի հուլիսի 11-ին Հոկտեմբերյան (այժմ՝ Արմավիր) քաղաքում։


=== Կրթություն ===
1998 թվականին ավարտել է Երևանի «Վարդանանց» համալսարանի տնտեսագիտական ֆակուլտետը։


=== Աշխատանքային գործունեություն ===
1997-1999 թվականներին աշխատել է «Հայկոոպ» մանրամեծածախ բազայի առևտրի բաժնի պետի տեղակալ, ապա՝ «Հայկոոպ» մանրամեծածախ բազայի առևտրի բաժնի պետ։
2000-2001 թվականներին աշխատել է «Գրանդ Քենդի» ՀՁ ՍՊԸ պահեստապետ։
2001-2002 թվականներին աշխատել արտադրամասի պետի տեղակալ։
2003-2012 թվականներին աշխատել է «Հոմենվե» ՍՊԸ գործադիր տնօրեն։
2004-2007 թվականներին աշխատել է «Գրանդ Քենդի» ՀՁ ՍՊԸ ֆիրմային խանութների գծով փոխտնօրեն։
2007-2012 թվականներին աշխատել է «Գրանդ Քենդի» ՀՁ ՍՊԸ-ում որպես գործադիր տնօրեն
2017 թվականի ապրիլի 2-ին Հայաստանի Հանրապետության խորհրդարանական ընտրությունների արդյունքում ընտրվել է Հայաստանի Հանրապետության Ազգային Ժողովի 6-րդ գումարման պատգամավոր՝ ՀՅԴ համապետական ընտրական ցուցակով։ ՀՀ ԱԺ 6-րդ գումարման գյուղատնտեսական և բնապահպանական հարցերի, ինչպես նաև ՀՀ ԱԺ 6-րդ գումարման ԱԺ տնտեսական հարցերի մշտական հանձնաժողովների անդամ է։ Անկուսակցական է։


== Ընտանիք ==
Ամուսնացած է, ունի երեք զավակ։


== Ծանոթագրություններ ==
Հրեական քիթ

Հրեական քիթ կամ սեմական քիթ, հրեաների վերաբերյալ ռասայական կարծրատիպի տարր։ Երևույթի տիպիկ նկարագրությունը՝ ունի ծայրը ներքև թեքված մեծ ու կոր քիթ (Ջերոմ Վեբսթեր, 1914), կամ "խոշոր, թանձր, լախտաձև, կեռ քիթ" (Ռոբերտ Նոքս, 1850 թ.)։
Իդիշում կան մեծ քիթը նկարագրող «շնոզ» ու «շնաբել» գերմանա-իդիշական ծագում ունեցող բառերը, որոնք առաջացել են «կոտրել» («Schnabel») արմատից։


== Ծանոթագրություններ ==
Պինդուշի

Պինդուշի (ռուս.՝ Пиндуши, ֆիններեն՝ Pinduši), քաղաքատիպ ավան Ռուսաստանի Կարելիայի հանրապետության Մեդվեժեգորսկի շրջանի կազմում։
Բնակչությունը 2010 թվականին գրանցված տվյալներով կազմում էր 4599 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աքիլես (կազմակերպություն)

Աքիլես, ավտովարորդների իրավունքների պաշտպանության կենտրոնը հասարակական կազմակերպություն է, որը գրանցված է ՀՀ Արդարադատության Նախարարությունում՝ 2000 թ Մարտի 29-ի N501 հրամանով։


== Կազմ ==
Պրոֆ. Շավարշ Գրիգորյան - Կազմակերպության պետ։ Գյուղտնտեսական Ակադեմիայի ակադեմիկոս, տեխնիկական գիտությունների ասպիրանտ։
Էդվարդ Հովհաննիսյան - Նախագահ։ 1964 թվականից աշխատել է ավիացիոն արդյունաբերության մեջ, եղել է ԽՍՀՄ-ի Ավիացիոն Արդյունաբերության Նախարարության ներկայացուցիչ՝ Հայաստանում։
Վլադիմիր Ղազարյան - Փոխնախագահ։ 1962 թվականից աշխատել է Հայկական Պետական Մեքենա - Տեստավորման Ստանցիայում իբրև լաբորատորիայի գլուխ։ 1970 թ.-ից 1990 թվականներին աշխատել է որպես նույն ստանցիայի երեց-ճարտարագետ և ենթերակա տնօրեն։ Տեխնիկական գիտությունների բակալավր։


== Նպատակներ ==
Պետական ինչպես նաև դատական մարմիններում աջակցել վարորդների իրավունքների պաշտպանությանը
Բարձրացնել երթևեկության ապահովության մակարդակը, «Երթևեկության Կանոնների» մասին տեղեկատվություն ցրելով
Միջավայրի բնապահպանության զարգացման աջակցելը
Կազմակերպության գործունեությունների սահմանները տարածելը
Իրավական գիտակցություն տարածել՝ ներկա տեղեկատվական վակուումը նվազեցնելով
Կազմակերպության անդամների մասնակցությունը տարբեր պետական ավտոմեքենայի տեսչության կառուցվածքների գործունեության մեջ, այս կառուցվածքների տեսանելիության ապահովելու և տեղեկատվության հոսքի սաստկացման նպատակով
Խանձաձորի պատմության և մշակույթի անշարժ հուշարձանների ցանկ (Հադրութի շրջան)

Այս հոդվածը ներկայացնում է Արցախի Հանրապետության Հադրութի շրջանի Խանձաձոր գյուղի պատմության և մշակույթի հուշարձանների ցանկը։ Ցանկում ներառված է ընդամենը 11 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
160 (թիվ)

160 (հարյուր վաթսուն), բնական թիվ, որը գտնվում է 159-ի և 161-ի միջև։


== Մաթեմատիկայում ==
160-ի թվանշանների գումարը հավասար է 7-ի
160-ի թվանշանների արտադրյալը հավասար է 0-ի
160-ը զույգ եռանիշ թիվ է
160-ի քառակուսին հավասար է 25 600-ի
160-ը առաջին տասնմեկ պարզ թվերի գումարն է՝ 160 = 2 + 3 + 5 + 7 + 11 + 13 + 17 + 19 + 23 + 29 + 31


== Այլ ոլորտներում ==
160 թ., Մ.թ.ա. 160 թ.
Տարվա 160-րդ օրը հունիսի 9-ն է (նահանջ տարիներին՝ հունիսի 8-ը)
NGC 160 - գալակտիկա Անդրոմեդայի համաստեղությունում
Զեդա Ճկղեպի

Զեդա Ճկղեպի (վրաց.՝ ზედა ჭყეპი), գյուղ Վրաստանում։ Գտնվում է Իմերեթի մարզի Տղիբուլի շրջան‎‎‎ում։


== Դիրք ==
Գյուղը գտնվում է ծովի մակարդակից 290 մետր բարձրության վրա։ Շրջկենտրոն Տղիբուլից հեռու է 25 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 91 մարդ։


== Ծանոթագրություններ ==
Գոչուն (գետակ)

Գոչուն, գետակ Հայկական լեռնաշխարհում, Ճորոխի ավազանում, Թորթումի վտակ Օդեկի օժանդակը։


== Ծանոթագրություններ ==
Զորավոր Սուրբ Աստվածածին եկեղեցի (Մեխակավան)

Մեխակավանի Զորավոր Սուրբ Աստվածածին կամ Սուրբ Մարիամ Աստվածածին եկեղեցի, 2017 թվականին կառուցված հայ առաքելական եկեղեցի Արցախի Հանրապետության Հադրութի շրջանի Մեխակավան բնակավայրում, որն Ադրբեջանի կողմից հիմնահատակ ավերվել է 2021 թվականին։ Եկեղեցին գտնվել է Մեխակավանի զորամասի հարակից տարածքում, բլրի վրա։


== Պատմություն ==
Եկեղեցին կառուցվել է գնդերեց Սարգիս սարկավագ Աբյանի ջանքերով և բարերար Գրիգոր Մովսիսյանի միջոցներով, օծվել է 2017 թվականի հոկտեմբեր 1-ին ՀՀ ԶՈՒ հոգևոր առաջնորդ գերաշնորհ Տ. Վրթանես եպիսկոպոս Աբրահամյանի կողմից։
2020 թվականի Արցախյան երկրորդ պատերազմի ընթացքում Ադրբեջանը օկուպացրեց Մեխակավանը, որից հետո տեսանյութեր հրապարակվեցին ադրբեջանցի զինվորների կողմից Զորավոր Սուրբ Աստվածածին եկեղեցու պղծման մասին։ Այդ տեսանյութերում եկեղեցին կանգուն էր, իսկ վրայի խաչը ադրբեջանցի զինվորները կոտրում են հենց տեսանյութում։
2021 թվականի մարտ ամսին BBC-ի հրապարակած ռեպորտաժում եկեղեցին հիմնահատակ ավերված է։ Տեսանյութում ադրբեջանցիները պնդում են, որ իբր հայերն ենք քանդել այնտեղից հեռանալուց առաջ, մինչդեռ կան հակառակը ապացուցող տեսանյութեր։ BBC-ի լրագրող Ջոնահ Ֆիշերն փաստում է, որ եկեղեցին չէր կարող ոչնչացվել պատերազմի ժամանակ, քանի որ կան տեսանյութեր, որտեղ երևում է, որ երբ այստեղ եկան ադրբեջանցիներ, եկեղեցին կանգուն էր։


== Տես նաև ==
Ադրբեջանի կողմից օկուպացված տարածքներ


== Ծանոթագրություններ ==


== Արտաքին հղումներ ==
Ըստ դատախազության, Արցախում Ադրբեջանի ԶՈւ կողմից պատմամշակութային բազմաթիվ հուշակոթողներ են ոչնչացվել, վնասվել կամ պղծվել
Քրիստոնեական եկեղեցու առեղծվածային «անհետացումը». BBC-ն՝ ադրբեջանցիների կողմից Մարիամ Աստվածածնի ավերման մասին
Քսանիննի գարունը

«Քսանիննի գարունը» (ռուս.՝ «Весна двадцать девятого»), 1975 թվականի խորհրդային հեռուստատեսային գեղարվեստական ֆիլմ, որը նկարահանել է ռեժիսոր Գեորգի Յունգվալդ-Խիլկևիչն Օդեսայի կինոստուդիայում։
Նիկոլայ Պոգոդին «Տեմպ» պիեսի էկրանավորումն է (1929), որը պատմում է Ստալինգրադի տրակտորային գործարանի շինարարության մասին։
Գլխավոր հերոսի նախատիպը ամերիկացի ինժեներ Ջոն Նայթ Քալդերն է։
Հեռուստաֆիլմի պրեմիերան կայացել է 1976 թվականի ապրիլի 17-ին Կենտրոնական հեռուստատեսությունում։


== Սյուժե ==
Ֆիլմի գործողությունները տեղի են ունենում 1929 թվականին՝ առաջին հնգամյակի տարիներին։ Ամբողջ թափով ընթանում է ԽՍՀՄ արագացված ինդուստրացման ծրագրերով կառուցված առաջին արդյունաբերական օբյեկտներից մեկի՝ Ստալինգրադի տրակտորային գործարանի կառուցումը։ Տրակտորային գործարանի շինարարությունն իրականացվել է արևմտյան երկրներից, առաջին հերթին ԱՄՆ-ից եկած մասնագետների ներգրավմամբ։
Ֆիլմի հերոսը գործարանի շինարարության ղեկավար Գրիգորի Գայն է, որն անսպառ էներգիայի տեր մարդ է, գործի նվիրյալ, որը կարողացել է կոլեկտիվին համախմբել շինարարությունը վաղաժամկետ ավարտելու համար։


== Դերերում ==
Վալերի Զոլոտուխին – Գրիգորի Գայ, տրակտորային գործարանի շինարարության տնօրեն
Վերա Վասիլևա – Սոֆյա, կուսկոմի քարտուղար
Նատալյա Վառլեյ – Էլլա Միխայլովնա, Գայի կինը
Ալեքսանդր Լենկով – Մաքսիմ, ինժեներ
Նինա Իլյինա – Անկա, բանվորուհի, Մաքսիմի սիրելին
Գիվի Թոխաձե – ժողկոմ
Յուրի Դուբրովին – Յոլկին, պրոֆկոմի նախագահ
Սերգեյ Յակովլև – Յուրի Նիկոլաևիչ Գոնչարով, տրակտորային գործարանի շինարարության գլխավոր ինժեներ
Իգոր Դմիտրիև – Գրուզդև, ինժեներ
Գեորգի Գեորգիու – Բելկովսկի, տնօրենի պաշտոնակատար
Սվետլանա Ստարիկովա – Քսենյա Իվանովնա, Գրիգորի Գայի քարտուղարը
Օլեգ Բելով – Սերգեյ Մանայենկով, ինժեներ
Ալեքսանդր Բարուշնոյ – Քարտեր, ամերիկյան ինժեներ, ֆիրմայի ներկայացուցիչ
Յուրի Տավրով – Տիշա, բանվոր Պոլտավշչինայից 
Վադիմ Իլյենկո – Կաստորկին
Միքայելա Դրոզդովսկայա – թարգմանչուհի
Լեո Պերֆիլով – մենեջեր տրակտորային գործարանի շինարարության վրա
Վալենտինա Պրոկոֆևա – բուժքույր
Վալենտինա Բրաժնիկ – էպիզոդ
Վիկտոր Դեմերտաշ-ամերիկացի ժողովում
Վերա Կուլակովա – էպիզոդ
Բորիս Մոլոդան – էպիզոդ (լուսագրերում նշված չէ)
Ալեքսանդր Գեդինսկի – էպիզոդ (լուսագրերում նշված չէ)


== Նկարահանող խումբ ==
Բեմադրող ռեժիսոր՝ Գեորգի Յունգվալդ-Խիլկևիչ
Սցենարիստ՝ Մարկ Զախարով
Օպերատոր՝ Եվգենի Գրեչանովսկի
Կոմպոզիտոր՝ Դմիտրի Շոստակովիչ
Նկարիչ՝ Ալեքսանդր Ադամովիչ
Ռեժիսորներ՝ Վ. Կոտյուկով, Բ. Սավելև
Ռեժիսորի օգնականներ՝ Վ. Լևին, Ն. Լինեցկի
Երկրորդ օպերատոր՝ Յ. Օզերովսկի
Օպերատորի օգնական՝ Վ. Ռատուշնի
Խմբագիր՝ Զ. Երգալիևա
Հնչյունային օպերատոր՝ Ա. Նետրեբենկո
Հնչյունային օպերատորի օգնական՝ Լ. Կուզնեցկի
Մոնտաժող՝ Վ. Օլեյնիկ
Երաժշտության ձևավորող՝ Ս. Սապոժնիկով
Նկարիչ-դեկորատոր՝ Ա. Պոլյակով
Գրիմարար՝ Ե․ Տիմոֆեևա
Կոստյումների նկարիչ՝ Լ. Յարեմչուկ
Բանաստեղծությունների հեղինակ՝ Ռոբերտ Ռոժդեստվենսկի
Բալետմայստերներ՝ Ն. Ռիժենկո, Վ. Սմիրնով-Գոլովանով
ԽՍՀՄ պետական ակադեմիական Մեծ թատրոնի սիմֆոնիկ նվագախումբ
Դիրիժոր՝ Մաքսիմ Շոստակովիչ
Մոսկվայի կամերային երգչախումբ՝ Վ. Մինինի ղեկավարությամբ
Գործիքային անսամբլ
Դիրիժոր՝ Ս. Սապոժնիկով
Տնօրեն՝ Գ. ՖեոդորովՖիլմը նկարահանվել է ԽՍՀՄ Նախարարների խորհրդի հեռուստատեսության և ռադիոհեռարձակման պետական կոմիտեի պատվերով։


== Ծանոթագրություններ ==


== Արտաքի հղումներ ==
«Քսանիննի գարունը»
«Քսանիննի գարունը»
(1762) Ռասել

(1762) Ռասել (անգլ.՝ Russell), աստերոիդ աստերոիդների հիմնական գոտում։ Հայտնաբերվել է 1953 թվականի հոկտեմբերի 8-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 2,877855 ա. մ., առավելագույնը մոտենում է 2,6538 ա. մ. հեռավորության վրա և հեռանում 3,1019 ա. մ.։ Արեգակի շուրջ մեկ ամբողջական պտույտ է կատարում 1783,21 երկրային օրվա ընթացքում, իր ուղեծրով շարժվելով միջինում 0,201883 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,28° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1762) Ռասել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պեպսի

«Պեպսի-կոլա» (անգլ.՝ Pepsi-Cola) կամ պարզապես «Պեպսի», ոչ ալկոհոլային կարբոնացված քաղցրահամ զովացուցիչ ըմպելիք, որը վաճառվում է ամբողջ աշխարհում։ «Պեպսի Կոլա» առևտրային ապրանքանիշի իրավունքները պատկանում են ամերիկյան «ՊեպսիԿո» ընկերությանը։
«Պեպսի»-ն արտադրվում է նաև Հայաստանում՝ «Ջերմուկ Ինթերնեյշնլ» ընկերության «Պեպսի Կոլա Բոթլեր Հայաստան» գործարանում։


== Ազդեցությունն օրգանիզմի վրա ==
Չնայած Պեպսի-Կոլայի վնասակար ազդեցությունը հաստատված չէ, բայց դա միանշանակ օգտակար չէ օրգանիզմի վրա։ Սկզբում ըմպելիքը պարունակում էր Պեպսին հորմոն և վաճառվում էր չգազավորված ջրով։ Համենայն դեպս խորհուրդ չի տրվում օգտագործել այն ստամոքս-աղիքային հիվանդություններով տառապող մարդկանց։
Վնասակար ազդեցություն է ունենում երիկամների վրա։ Առաջացնում է կալցիումի դեֆիցիտ մարդու օրգանիզմում։ Խուսափելու համար այս բոլոր հնարավոր հիվանդություններից կարելի է պարզապես չօգտագործել կամ սահմանափակել Պեպսի-Կոլայի օգտագործումը։


== Ծանոթագրություններ ==


== Արտաքին հղումներ ==
Պեպսի Արմենիա Archived 2017-09-30 at the Wayback Machine.
Պաշտոնական կայք (անգլ.)
Զիկո (ռեփեր)

Ու Ջի Հո (հանգըլ՝우지호, սեպտեմբերի 14, 1992(1992-09-14), Մափոգու, Սեուլ, Հարավային Կորեա), հարավկորեացի երգիչ, հանդիսանում է Block B խմբի անդամ, որտեղ խմբի ղեկավարը, գլխավոր ռեփերը և կոմպոզիտորն է։


== Կենսագրություն ==
Զիքոն երկու եղբայրներից կրտսերն է։ Նրա մեծ եղբարը՝ Տեուն (TaeWoon) SPEED խմբի ղեկավարն է ։
Գնացել է Cho PD-ի լսումներին, որտեղ նրան հրավիրել էր Brand New Production-ի ղեկավարած New Stardom Entertainment-ը։
2010 թվականի նոյեմբերի 19-ին թողարկել է "ZICO on the Block" սոլո ալբոմը, որին մասնակցել են տարբեր բնագավառի երգիչներ։
Կարճ ժամանակ անց Cho PD-ը և Զիքոն որոշեցին ստեղծել հիփ հոփ խումբ։ Խմբի պրոդյուսերը հենց ինքը Զիքոն է, որը մինչև դեբյուտը գրել է ավելի քան հարյուր մաքսթեփներ։
2011 թվականին դեբյուտ ունեցավ Block B խումբը, որը կազմված է յոթ անդամից՝

Տեիլ / TaEil (գլխավոր վոկալիստ)
Բի-Բոմբ / B-Bomb (գլխավոր պարող)
Ջեհյո / JaeHyo (վոկալիստ)
Յու-Կվոն / U-Kwon (լավագույն պարող)
Կյոնգ / Kyung (լավագույն ռեփեր, կոմպոզիտոր)
Փիո / P.O (ռեփեր)
Զիքո / Zico (ղեկավար, գլխավոր ռեփեր)Բացի խմբում գործունեությունից մասնակցել է նաև մի շարք զուգերգերի շատ այլ արտիստների հետ, ինչպիսիք են՝ Verbal Jint - "Go Easy", Jung Seul Gi - "Jubyeonin", Fame-J - "Jajonsim" և ուրիշներ։
Զիքոն տիրապետում է մի քանի լեզուների՝ անգլերեն, ճապոներեն և մի քիչ էլ չինարեն։


== Երաժշտական ստեղծագործություն ==
Block B խմբի դեբյուտը տեղի է ունեցել 2011 թվականին Brand լեյբլով New Stardom Entertainment (2011 – 2013), Seven Seasons (2013 հոկտեմբեր, իրական ժամանակ)։ Զիկոյի պաշտոնական դեբյուտը եղել է 2010 թվականի նոյեմբերի 19-ին "ZICO on the Block" ալբոմով։


== Ծանոթագրություններ ==
Թուրլու

Թուրլու, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Խայաթ (այլ կիրառումներ)

Խայաթ, կարող է վերաբերել՝

Խայաթ - 19-րդ դարի հայ աշուղ։
Խայաթ - ուկրաինացի երգիչ ու երգահան։
Սևափոր սկավառակալեզու գորտ

Սևափոր սկավառակալեզու գորտ կամ Իսրայելական զարդարված գորտ (լատ.՝ Latonia nigriventer, Discoglossus nigriventer), սկավառակալեզու գերտերի ցեղի գորտ։ 1943 թվականին սևափոր սկավառակալեզու գորտերը համարվել են ոչնչացած առանձնյակներ, սակայն 2011 թվականին ուսումնասիրությունների արդյունքում վերստին հայտնաբերվել են։
Առաջին անգամ հայտնաբերվել է Հուլա լճի արևելյան հովտում՝ Իսրայելի հյուսիսում։ 1943 թվականին զանգվածային ոչնչացումների արդյունքում այս կենդանին համարվեց ոչնչացված տեսակ, սակայն լուրեր կային որ որոշ քանակությամբ գորտեր բնակվում է Իսրայելի հարևան Սիրիայում։
2011 թվականին, Հուլայի արգելոցի տեսուչը հայտնաբերել է, որ լճում դեռևս բնակվում են սևափոր սկավառակալեզու գորտեր։


== Ծանոթագրություններ ==
Դեսրանս (ֆիլմ)

Դեսրանս (ֆր.՝ Desrances), 2019 թվականին նկարահանված բուրկինյան գեղարվեստական ֆիլմ՝ դրամատիկական թրիլլեր, որի ռեժիսորը Ապոլին Տրաորեն է, պրոդյուսերը՝ Դենիս Կունոն։ Գլխավոր դերերը կատարել են Ջիմի Ժան-Լուին և Ջեմիմա Նաոմի Նեմլինը, երկրորդ պլանի դերերը՝ Էվելին Իլին և Մայք Դանոնը։ Ֆիլմը նկարահանվել է Հայիթիում։
Կինոնկարը պատմում է 2010-11 թվականներին Փղոսկրե Ափում տեղի ունեցած հետընտրական բռնությունների մասին՝ կենտրոնանալով 12-ամյա մի աղջնակի խիզախության վրա։ Ֆիլմի պրեմիերան կայացել է Բուրկինա Ֆասոյի մայրաքաղաք Ուագադուգուում անցկացված կինո- և հեռուստատեսային ֆիլմերի համաաֆրիկյան փառատոնում (Fespaco): Ֆիլմը աֆրիկյան կինոակադեմիայի  մրցանակի է առաջադրվել «Գլխավոր դերի լավագույն կատարում» անվանակարգում


== Դերասանական կազմը ==
Ջիմի Ժան-Լուի - Ֆրենսիս Դեսրանս
Ջեմիմա Նաոմի Նեմլին - Հաիլա
Էվելին Իլի
Մայք Դանոն
Նարսիս Աֆետի
Տիեկումբա Դոսո
Միսսա Նդրի
Դելֆին Քատարա
Բենվենյու Նեբա
Տոտի Դջա


== Ծանոթագրություններ ==


== Արտաքին հղումներ ==
Դեսրանս Internet Movie Database կայքում
Լուգովսկոյ (գյուղ, Շիգոնսկի շրջան)

Լուգովսկոյ (ռուս.՝ Луговско́й), գյուղ Ռուսաստանի, Սամարայի մարզի Շիգոնսկի շրջանի կազմում։
Բնակչությունը 2004 թվականին գրանցված տվյալներով կազմում էր 327 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խոռոչ (Խուլփի գավառ)

Անվան այլ կիրառումների համար տե՛ս՝ Խոռոչ (այլ կիրառումներ)Խոռոչ, գյուղ Արևմտյան Հայաստանում, Բիթլիսի վիլայեթի Խուլփի գավառակում։
XIX դարի վերջին ուներ 5 տուն հայ բնակիչ։
Ըստ որոշ բաժանումների գյուղը մտնում էր Դիարբեքիրի գավառի Սիլվան գավառակի կազմում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Կարմիր գվարդիա

Կարմիր գվարդիա, պրոլետարիատի զինված ուժերի կազմակերպման հիմնական ձևը Հոկտեմբերյան սոցիալիստական մեծ հեղափոխության նախապատրաստման ու իրականացման ժամանակ և 1918-1920 թվականների քաղաքացիական պատերազմի սկզբնական շրջանում։ Կարմիր գվարդիայի նախատիպ էին 1905-1907 թվականների հեղափոխության ժամանակ ստեղծված բանվորական մարտական դրուժինաներն ու ջոկատները։ Բանվորական զինված ջոկատները հանդես եկան 1917 թվականի Փետրվարյան բուրժուա-դեմոկրատական հեղափոխության առաջին իսկ օրերին, բոլշևիկների նախաձեռնությամբ և շարունակեցին աճել որպես բանվորական միլիցիայի ջոկատներ գործարաններում ու ֆաբրիկաներում՝ նրանց պահպանման և ինքնապաշտպանության համար։
1917 թվականի ամռանը Կարմիր գվարդիայի ջոկատներ առաջացան գրեթե բոլոր խոշոր քաղաքներում և արդյունաբերական կենտրոններում։ Պետրոգրադում կարմիրգվարդիականները ակտիվորեն մասնակցեցին ապրիլյան, հունիսյան և հուլիսյան ցույցերին։ Հուլիսյան դեպքերից հետո Կարմիր գվարդիան որոշ ժամանակով անցավ ընդհատակ, բայց նրա կազմակերպումը շարունակվում էր։ ՌՍԴԲ (բ)Կ VI համագումարիականց հետո, որը զինված ապստամբության կուրս վերցրեց, Կարմիր գվարդիան դուրս եկավ ընդհատակից և սկսեց արագորեն պատրաստվել վճռական պայքարի։ Նոր ջոկատներ կազմակերպվեցին Կոռնիչովշչինայի ջախջախման շրջանում։ Հոկտեմբերյան զինված ապստամբության նախօրեին Պետրոգրադի Կարմիր գվարդիայում հաշվվում էր 20 հազար մարդ։
Հոկտեմբերի 23-ին ընդունվեց Կարմիր գվարդիայի կանոնադրությունը, կազմակերպվեցին գլխավոր և շրջանային շտաբներ։ Կարմիր գվարդիան հասարակական կազմակերպություն էր, ստեղծվում էր կամավոր տերիտորիա-արտադրական սկզբունքով։ Պետրոգրադում Կարմիր գվարդիայի կազմակերպիչներն էին՝ Ի. Ցուրենևը (գլխավոր շտաբի նախագահ), Վ. և Ե. Տրիֆոնովները, Վ. Պավլովը, Ն. Պոդվոյսկին և ուրիշներ, Մոսկվայում՝ Ալեքսանդր Վեդերնիկովը, 0ա. Պեչեն, Ե. Ցարոսլավսկին, Վառլամ Ավանեսովը, Պ. Դոբրինինը և ուրիշներ։ Ծայրամասերում ևս Կարմիր գվարդիայի կազմակերպման մեջ վճռական դերը պատկանում էր բոլշևիկներին։ Պետրոգրադում և Մոսկվայում Կարմիր գվարդիան Հոկտեմբերյան զինված ապստամբության առաջատար ուժն էր։ Կարմիրգվարդիականները մասնակցեցին Ձմեռային պալատի գրոհին, Կերենսկի-Կրասնովի խռովությանը, Դուտովշչինայի, Կենտրոնական ռադայի ջախջախմանը՝ ապահովելով սովետական իշխանության հաղթական երթը։ «Կարմիր գվարդիականները, — գրել է Վլադիմիր Լենինը,— կատարեցին աշխատավորներին ու շահագործվողներին շահագործողների լծից ազատագրելու ամենաազնիվ ու մեծագույն պատմական գործը»։ Բանվորա-գյուղացիական կարմիր բանակի ձևավորումով՝ 1918 թվականի մարտին Կարմիր գվարդիան լուծարքի ենթարկվեց, նրա լավագույն հրամանատարական կադրերը մտան ԲԳԿԲ։